**รายงานการประชุมคณะกรรมการแปรญัตติร่างข้อบัญญัติงบประมาณรายจ่าย**

**ประจำปีงบประมาณ ๒๕๖๕**

**ครั้งที่ ๒/๒๕๖๔**

**วันที่ ๘ สิงหาคม ๒๕๖๔**

**ณ ห้องประชุมสภาองค์การบริหารส่วนตำบลโตนด**

**..........................................................................................**

**ผู้เข้าประชุม จำนวน ๓ คน รายนามดังนี้**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** |  | **ตำแหน่ง** | **ลายมือชื่อ** |
| ๑ | นายสายัน | อ่อนดี | ประธานคณะกรรมการแปรญัตติ | -สายัน อ่อนดี- |
| ๒ | นายสมศักดิ์ | ดอกทุเรียน | กรรมการแปรญัตติ | -สมศักดิ์ ดอกทุเรียน- |
| ๓ | นายเนตร | พรมเรนท์ | เลขานุการฯ | -เนตร พรมเรนท์- |

**ผู้เข้าร่วมประชุม จำนวน ๓ คน รายนามดังนี้**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** |  | **ตำแหน่ง** | **ลายมือชื่อ** |
| ๑ | นายสุรเทพ | ปั่นกลาง | นายก อบต.โตนด | -สุรเทพ ปั่นกลาง- |
| ๒. | นายปิยะพงษ์ | ตรีศักดิ์ | ปลัด อบต.โตนด | -ปิยะพงษ์ ตรีศักดิ์- |
| ๓. | นางขนิษฐา | ชุติภัควัต | สมาชิกสภาฯ ม.๗ | -ขนิษฐา ชุติภัควัต- |

-๒-

**เริ่มประชุม เวลา ๐๘.๓๐ น.**

นายเนตร พรมเรนท์ - การประชุมคณะกรรมการแปรญัตติร่างข้อบัญญัติงบประมาณรายจ่าย ประจำปี

เลขานุการฯ งบประมาณ ๒๕๖๕ ครั้งที่ ๒/๒๕๖๔ ในวันนี้ มีคณะกรรมการเข้าประชุม ๓ ท่าน ครบองค์ประชุม และมีผู้เข้าร่วมประชุม ๒ ท่าน ที่ประชุมพร้อมแล้ว ขอเชิญท่านประธานคณะกรรมการแปรญัตติได้ดำเนินการประชุมต่อไป

**ระเบียบวาระที่ ๑ เรื่องแจ้งต่อที่ประชุม**

- ไม่มี

**ระเบียบวาระที่ ๒ เรื่องรับรองรายงานการประชุมครั้งที่แล้ว**

๒.๑ รายงานการประชุมคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ ๒๕๖๕ ครั้งที่ ๑/๒๕๖๔ เมื่อวันที่ ๓ สิงหาคม ๒๕๖๔

ที่ประชุม -มีมติรับรอง ๒ เสียง และงดออกเสียง ๑ เสียง (ประธานคณะกรรมการแปรฯ)

**ระเบียบวาระที่ ๓ เรื่องเพื่อพิจารณา**

**๓.๑ การพิจารณาคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๕**

นายสายัน อ่อนดี - การประชุมวันนี้มีเรื่องที่คณะกรรมการฯ จะพิจารณาดำเนินการ ๒ เรื่อง

ประธานคณะกรรมฯ คือ การพิจารณาคำแปรญัตติร่างข้อบัญญัติงบประมาณรายจ่ายประจำปี

งบประมาณ ๒๕๖๕ และการรายงานและบันทึกข้อความความเห็นเสนอ ต่อประธานสภาฯ เพื่อดำเนินการประชุมสภาฯ ต่อไป

มติที่ประชุม - รับทราบ

นายเนตร พรมเรนท์ - ตามที่สภาฯ ได้กำหนดระยะเวลาให้มีการยื่นคำแปรญัตติร่างข้อบัญญัติ

เลขานุการ งบประมาณรายจ่ายประจำปีงบประมาณ ๒๕๖๔ ในวันที่ ๔ – ๖ สิงหาคม ๒๕๖๔ ตั้งแต่เวลา ๐๘.๓๐ - ๑๖.๓๐ ณ ห้องประชุมสภาองค์การบริหารส่วนตำบลโตนด นั้น ปรากฏว่ามีสมาชิกสภาฯยื่นคำแปรญัตติ จำนวน ๑ ราย คือ นางขนิษฐา ชุติภัควัต สมาขิกสภาฯ หมู่ที่ ๗ โดยคำแปรญัตติที่ยื่นมีอยู่ในแผนงานการเกษตร มีรายละเอียดดังนี้

-โครงการปรับปรุงต่อเติมอาคารอเนกประสงค์ ซ่อมแซมฝ้าเพดานและระบบไฟฟ้า ตั้งไว้ ๓๒๐,๔๐๐ บาท โดยทำการปรับปรุงซ่อมแซมฝ้าเพดานและระบบไฟฟ้า (รายละเอียดตามแบบที่ อบต.กำหนด) แผนพัฒนาฯ ๖๑-๖๕ หน้าที่ ๑๓๓ ปรากฏตามแผนงานอุตสาหกรรมและการโยธา

-โดยขอแปรลดให้คงเหลือ ๒๐๐,๐๐๐ บาท

นายสายัน อ่อนดี - ตามที่ท่านเลขาฯ ได้ชี้แจงให้ที่ประชุมรับทราบแล้ว สรุปได้ว่าในร่างข้อบัญญัติ

ประธานคณะกรรมการฯ งบประมาณรายจ่ายประจำปีงบประมาณ พ.ศ.๒๕๖๕ ฉบับนี้ มีท่านสมาชิกสภาฯ

/ขอยื่อแปร...

-๓-

ขอยื่นแปรญัตติ จำนวน ๑ ราย คือ นางขนิษฐา ชุติภัควัต สมาชิกสภาฯ หมู่ที่ ๗

ที่ประชุมมีท่านใดจะซักถามเรื่องใดหรือไม่

มติที่ประชุม - ไม่มี ทุกท่านรับทราบ

นายสายัน อ่อนดี - เชิญท่านปลัด อบต.ได้ชี้แจงรายละเอียดให้ที่ประชุมทราบความเข้าใจเกี่ยวกับ

ประธานคณะกรรมการฯ ระเบียบข้อกฎหมายที่เกี่ยวข้อง

นายปิยะพงษ์ ตรีศักดิ์ -เรียนท่านประธานฯที่เคารพ ตามระเบียบกระทรวงมหาดไทยว่าด้วยข้อบังคับการ

ปลัด อบต. ประชุมสภาท้องถิ่น พ.ศ.๒๕๔๗ และแก้ไขเพิ่มเติม (ฉบับที่ ๒) พ.ศ.๒๕๕๔

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึก ความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มี การแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปร ญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปร ญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่ สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้อง พิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบ รายงานหรือชี้แจงข้อสงสัยต่าง ๆ เกี่ยวกับรายงานนั้น

ข้อ ๕๙ การแปรญัตติร่างข้อบัญญัติงบประมาณ จะกระทำได้เฉพาะการขอลด รายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภา ท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติ ภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง

ข้อ ๖๐ ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะรับคำรับรองจากผู้บริหารท้องถิ่นหรือคำแปรญัตตินั้นผู้บริหารท้องถิ่นเป็นผู้แปรญัตติ

ข้อ ๖๑ ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่ง ดังต่อไปนี้

(๑) ดอกเบี้ยและเงินส่งใช้ต้นเงินกู้

(๒) รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่ารายจ่ายรายการใดมีข้อผูกพันตามวรรคหนึ่งหรือไม่ให้ประธานสภาท้องถิ่นเป็นผู้วินิจฉัยชี้ขาด

- ผู้แปรญัตติสามารถแปรญัตติขอลดรายจ่ายหรือลดจำนวนเงินที่ขออนุญาตจ่ายและคณะกรรมการต้องรายงานการขอสงวนคำแปรญัตติให้ประธานสภาฯ ได้รับทราบด้วย

/นายสายัน...

-๔-

นายสายัน อ่อนดี - ตามที่ท่านปลัด อบต.ได้ชี้แจงให้ที่ประชุมได้รับทราบแล้ว ลำดับต่อไป เรียนเชิญ

ประธานคณะกรรมการฯ นางขนิษฐา ชุติภัควัต สมาชิกสภาฯ หมู่ที่ ๗ ได้ชี้แจงคำแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๕ ที่ท่านได้ยื่นแปรญัตติ ขอแปรลดให้คงเหลือ ๒๐๐,๐๐๐ บาท ขอเรียนเชิญ

นางขนิษฐา ชุติภัควัต -เรียนท่านประธานฯ ที่เคารพ ดิฉัน นางขนิษฐา ชุติภัควัต สมาชิกสภาฯ หมู่ที่ ๗

ส.อบต.ม.๗ ขอชี้แจงรายละเอียด ดังนี้

ค่าต่อเติมหรือดัดแปลงอาคาร หรือสิ่งปลูกสร้างต่างๆ โครงการปรับปรุงต่อเติมอาคารอเนกประสงค์ ซ่อมแซมฝ้าเพดานและระบบไฟฟ้า ตั้งไว้ ๓๒๐,๔๐๐ บาท

โดยทำการปรับปรุงซ่อมแซมฝ้าเพดานและระบบไฟฟ้า (รายละเอียดตามแบบที่ อบต.กำหนด) แผนพัฒนาฯ ๖๑-๖๕ หน้า ๑๓๓ ปรากฏตามแผนงานอุตสาหกรรมและการโยธา

-โดยขอแปรลด ให้คงเหลือ ๒๐๐,๐๐๐ บาท

-เนื่องจาก ดิฉันมีความเห็นว่า งบประมาณในการดำเนินการโครงการดังกล่าวนี้ ตั้งงบประมาณไว้สูงเกินไป ถึง ๓๒๐,๔๐๐ บาท จึงขอแปรลดให้คงเหลือ ๒๐๐,๐๐๐ บาท จึงนำเรียนให้ที่ประชุมได้พิจารณา และขอสงวนคำแปรญัตติไว้เพื่ออภิปรายให้สภาฯ อบต.เป็นผู้ชี้ขาดต่อไป

นายสายัน อ่อนดี –ในลำดับต่อไป ผมได้เชิญท่านนายก อบต.ได้เข้าร่วมประชุม เพื่อชี้แจงในครั้งนี้ด้วย

ประธานคณะกรรมการฯ เรียนเชิญท่านนายก อบต.ชี้แจงครับ

นายสุรเทพ ปั่นกลาง -เรียนท่านประธานฯ กระผม นายสุรเทพ ปั่นกลาง ตำแหน่ง นายกองค์การบริหาร

นายก อบต. ส่วนตำบลโตนด ขอชี้แจงต่อที่ประชุม ดังนี้ ตามที่ได้เสนอโครงการดังกล่าว นั้น เนื่องด้วยฝ้าเพดานห้องประชุมสภาฯ เกิดการชำรุด และถ้าปล่อยทิ้งไว้ อาจทำให้เกิดความเสียหายไปกว่าเดิม จึงพิจารณาตั้งงบประมาณเพื่อดำเนินการซ่อมแซมและทำให้ได้มาตรฐานและมีประสิทธิภาพในการใช้งาน ซึ่งก่อนจะตั้งงบประมาณโครงการนี้ ก็ได้ให้ช่างสำรวจและประมาณการแล้ว จึงขอยืนยันตามร่างข้อบัญญัติฉบับเดิม

นายสายัน อ่อนดี -ตามที่ได้เชิญ นางขนิษฐา ชุติภัควัต แถลงคำแปรญัตติ และเชิญนายก อบต.

ประธานคณะกรรมการฯ อภิปราย หลังจากนั้นคณะกรรมการฯไดอภิปรายแสดงความเห็น ของตนจนเป็น

การสมควรแลว ประธานกรรมการจึงไดขอมติคณะกรรมการฯ วาสมควรยืนตาม ร่างเดิม หรือแก้ไขตามคำแปรญัตติ

มติที่ประชุม - มีมติให้แก้ไขเพิ่มเติมตามคำแปรญัตติ คะแนน ๓ เสียง งดออกเสียง ไมมี และ นางขนิษฐา ชุติภัควัต ขอสงวนคำแปรญัตติไว้ให้สภา อบต.โตนด เป็นผู้ชี้ขาด

นายสายัน อ่อนดี -การประชุมในวันนี้ คือ ผู้แปรญัตติได้ชี้แจงและขอสงวนคำแปรญัตติไว้เพื่ออภิปราย

/ประธาน...

-๕-

ประธานคณะกรรมการฯ ให้สภาฯ รับทราบถึงเหตุผลความจำเป็นในการยื่นแปรญัตติในครั้งนี้ และท่านนายก อบต.ได้ชี้แจงยืนยันคงร่างฉบับเดิม และขอสงวนคำแปรญัตติไว้เพื่ออภิปรายให้สภาฯ

พิจารณา นั้น ก็มีเหตุผลและไม่ขัดต่อระเบียบ ก็สามารถดำเนินการได้ กระผมจะได้นำความเห็นต่างๆ ของที่ประชุม เสนอรายงานต่อท่านประธานสภาฯได้รับและดำเนินการตามระเบียบต่อไป

-ขอขอบคุณผู้เข้าร่วมประชุมทุกท่าน ทำให้การประชุมในวันนี้เป็นไปด้วยความเรียบร้อยและบรรลุวัตถุประสงค์

มติที่ประชุม -รับทราบ

**ระเบียบวาระที่ ๔ เรื่องอื่น ๆ**

- ไม่มี

นายสายัญ อ่อนดี -ขอขอบคุณคณะกรรมการฯ และผู้เข้าร่วมประชุมทุกท่านที่ให้การประชุม

ประธานคณะกรรมการฯ เป็นไปด้วยความเรียบร้อยและบรรลุวัตถุประสงค์ ขอปิดประชุม

เลิกประชุม เวลา ๐๙.๓๐ น.

ลงชื่อ -เนตร พรมเรนท์- ผู้บันทึกรายงานการประชุม

(นายเนตร พรมเรนท์)

เลขานุการคณะกรรมการแปรญัตติ

ลงชื่อ -สายัน อ่อนดี- ผู้ตรวจรายงานการประชุม

(นายสายัญ อ่อนดี)

ประธานคณะกรรมการแปรญัตติ